મળતી માહિતી મુજબ આતંકીઓનો ઈરાદો ફેમિલી ક્વાર્ટર્સને નિશાન બનાવવાનો હતો. તેમનો આશય ત્યાં રહેતા જવાનો અને ઓફિસરોના પરિવારોને બંધક બનાવવાનો હતો. જોકે બે આર્મી ઓફિસરોની પત્નીઓની સમય સૂચકતા અને હિંમતના કારણે આતંકીઓ તેમના ઈરાદામાં સફળ થઈ શક્યા ન હતા. હુમલા સમયે બે બિલ્ડિંગ્સમાં બનેલા ફેમિલી ક્વાર્ટર્સમા 12 જવાન, બે મહિલા અને બે બાળકો હાજર હતા. બે આર્મી ઓફિસરોની પત્નીઓએ સાહસ કરીને ઘરના કેટલાક સામાનની મદદથી ક્વાર્ટર્સની એન્ટ્રી બ્લોક કરી દીધી. તેનાથી આતંકવાદીઓ માટે બ્લોકમાં એન્ટર થવું મુશ્કેલ થઈ ગયું.